Broj: 11- Podgorica, 3. jul 2024. godine

Na osnovu člana 12 **Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija** („*Sl. list Crne Gore“, broj 41/18*), Ministarstvo finansija upućuje

**JAVNI POZIV**

organima, organizacijama, udruženjima i pojedincima (u daljem tekstu: zainteresovana javnost)

da se uključe u postupak pripreme Nacrta zakona o izmjenama i dopunama Zakona o računovodstvu i dostave svoje inicijative, prijedloge, sugestije i komentare u pisanom i elektronskom obliku Ministarstvu finansija, na adresu: Stanka Dragojevića broj 2, Podgorica i na e-mail: radmila.raonic@mif.gov.me.

Zakonom o računovodstvu uređuje se razvrstavanje pravnih lica regiastrovanih za obavljanje privrednih djelatnosti i djelova stranih društava, uslovi i način vođenja poslovnih knjiga, organizacija računovodstva, sastavljanje, dostavljanje i objavljivanje finansijskih izvještaja, uslovi i način vršenja procjene vrijednosti imovine i druga pitanja od značaja za računovodstvo.

Pripremi Nacrta zakona o izmjenama i dopunama Zakona o računovodstvu pristupa se zbog potrebe dodatnog usaglašavanja sa pravnom tekovinom EU, odnosno relevantnim direktivama, i unapređenja važećeg zakonskog rješenja u skladu sa nalazima i preporukama iz ROSC izvještaja, kao i iz razloga jasnijeg propisivanja određenih odredbi za koje se tokom implementacije važećeg zakona ukazala potreba za dodatnim unapređenjima, a sve u cilju pripreme što kvalitetnijeg zakonskog rješenja kojim će se unaprijediti sve ono što predstavlja predmet Zakona o računovodstvu.

Konsultacije zainteresovane javnosti u pripremi Nacrta zakona o izmjenama i dopunama Zakona o računovodstvu trajaće 15 dana od dana objavljivanja ovog poziva.

Ministarstvo finansija će sve pristigle inicijative, prijedloge, sugestije i komentare razmotriti i uzeti u obzir prilikom sačinjavanja Nacrta zakona o izmjenama i dopunama Zakona o računovodstvu.